CELEX: 62015TN0533
Language: lt
Date: 2015-09-11 00:00:00
Title: Byla T-533/15: 2015 m. rugsėjo 11 d. pareikštas ieškinys byloje Korea National Insurance Corporation Zweigniederlassung Deutschland ir kt./Taryba ir Komisija

16.11.2015   
            
            
               LT
            
            
               Europos Sąjungos oficialusis leidinys
            
            
               C 381/49
            
         2015 m. rugsėjo 11 d. pareikštas ieškinys byloje Korea National Insurance Corporation Zweigniederlassung Deutschland ir kt./Taryba ir Komisija
   
   (Byla T-533/15)
   (2015/C 381/60)
   Proceso kalba: anglų
   
      Šalys
   
   
      Ieškovai: Korea National Insurance Corporation Zweigniederlassung Deutschland (Hamburgas, Vokietija), Kim Il Su (Pchenjanas, Korėjos Respublika), Kang Song Sam (Hamburgas), Choe Chun Sik (Pchenjanas), Sin Kyu Nam (Pchenjanas), Pak Chun San (Pchenjanas), So Tong Myong (Pchenjanas), atstovaujami baristerių M. Lester ir S. Midwinter, solisitorių T. Brentnall ir A. Stevenson
   
      Atsakovės: Europos Komisija ir Europos Sąjungos Taryba
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti 2015 m. liepos 2 d. Tarybos sprendimą (BUSP) 2015/1066, kuriuo iš dalies keičiamas Sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai (OL L 174, p. 25), ir 2015 m. liepos 2 d. Komisijos įgyvendinimo reglamentą (ES) 2015/1062, kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai (OL L 174, p. 16), kiek šiomis priemonėmis siekiama juos įtraukti į V priedą,
            
         
               —
            
            
               priteisti iš atsakovių ieškovų bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi keturiais pagrindais.
   
               1.
            
            
               Pirmasis ieškinio pagrindas, susijęs su tuo, kad atsakovės nenurodė tinkamų ar pakankamų ieškovų įtraukimo motyvų.
            
         
               2.
            
            
               Antrasis ieškinio pagrindas, susijęs su tuo, jog atsakovės padarė akivaizdžią klaidą, kai nusprendė, kad ieškovų atveju tenkinami visi įtraukimo į ginčijamų priemonių sąrašus kriterijai; nėra faktinio pagrindo juos įtraukti.
            
         
               3.
            
            
               Trečiasis ieškinio pagrindas, susijęs su tuo, kad atsakovės pažeidė duomenų apsaugos principus.
            
         
               4.
            
            
               Ketvirtasis ieškinio pagrindas, susijęs su tuo, kad atsakovės nepateisinamai ar neproporcingai pažeidė ieškovų pagrindines teises, įskaitant jų teisę į nuosavybės, verslo ir reputacijos apsaugą.